சியாமளாராணி சந்திரன்

சியாமளாராணி சந்திரன் அல்லது சாமலாராணி சந்திரன் (பிறப்பு: திசம்பர் 12, 1998); (மலாய்; ஆங்கிலம்: Shahmalarani Chandran) என்பவர் குமிட்டே கலையில் சிறப்பு பெற்ற மலேசிய கராத்தே வீரர்; உலக கராத்தே போட்டி (World Karate Championships); மற்றும் ஆசிய கராத்தே போட்டி ஆகிய போட்டிகளில் வெள்ளிப் பதக்கம் பெற்றவர் ஆவார்

ஆசியான் பல்கலைக்கழக விளையாட்டுகளில் (ASEAN University Games), தென்கிழக்கு ஆசிய விளையாட்டுப் போட்டிகள் மற்றும் ஆசிய கராத்தே வெற்றிவாகை போட்டிகளிலும் (Asian Karate Championships) பல பதக்கங்களை வென்றவர் என சாமலாராணி அறியப்படுகிறார்.

வாழ்க்கை
1998 திசம்பர் 12-ஆம் தேதி, சிலாங்கூர், சா ஆலாம், சுங்கை ரெங்கம் புறநகர்ப் பகுதியில் பிறந்த சியாமளாராணி; தன் தொடக்கக்கல்வியை சுங்கை ரெங்கம் தமிழ்ப்பள்ளியில் (Sekolah Jenis Kebangsaan (T) Sungai Renggam) பெற்றார். அங்கு ஆறாம் வகுப்பு வரை பயின்ற பின்னர், 2011-ஆம் ஆண்டு தாமான் செரி மூடா இடைநிலைப் பள்ளியில் (Sekolah Menengah Kebangsaan Taman Sri Muda) தன் கலவியைத் தொடர்ந்தார். 

பின்னர் சுபாங் ஜெயா டெய்லர் கல்லூரியில் (Taylor's College) இளங்கலை கணக்கியல் துறையில் பட்டத்தைப் பெற்றார். தற்போது அதே கல்லூரியில் 2020-ஆம் ஆண்டில் இருந்து ஆசிரியராகவும் பணிபுரிகிறார். தன்னுடைய 12-ஆவது வயதில் கராத்தே கற்றுக் கொள்வதற்கு முன்பு, குறுக்கோட்டம் மற்றும் நீண்ட தூர ஓட்டப்பந்தயங்களில் ஈடுபட்டார்.

தொழில் வாழ்க்கை
மே 2022 இல், சியாமளாராணி 2021 தென்கிழக்கு ஆசிய விளையாட்டுப் போட்டிகளில் பங்கேற்று குமிட்டே −50 கிலோ எடைப் பிரிவில் தங்கப் பதக்கம் வென்றார். 2022 சூலை மாதம், ஆசியான் பல்கலைக்கழக விளையாட்டுப் போட்டிகளில் (Karate at the 2022 ASEAN University Games) பங்கேற்று, குமிட்டே −50 கிலோ; மற்றும் குழு குமிட்டே போட்டிகளில் தங்கப் பதக்கம் வென்றார்.

2022 ஆகத்து மாதம், அவர் துருக்கி 2021 இசுலாமிய ஒற்றுமை விளையாட்டுப் போட்டிகளில் (2021 Islamic Solidarity Games) போட்டியிட்டு மூன்றாம் நிலையில் வெற்றி பெற்றார். 2023 தென்கிழக்கு ஆசிய விளையாட்டுப் போட்டிகளில் குமிட்டே −50 கிலோ பிரிவில் சியாமளாராணி போட்டியிட்டு இறுதிப் போட்டியில் ஜுன்னா சுகியை (Junna Tsukii) எதிர்கொண்டார். அந்தப் போட்டி சமநிலையில் முடிந்த பிறகு, நடுவர்கள் சியாமளாராணிக்கு சாதகமாக முடிவு வழங்கினார். சீனா ஆங்சாவ் நகரில் நடைபெற்ற 2022 ஆசிய விளையாட்டுப் போட்டிகளில் பெண்களுக்கான 50 கிலோ எடைப் பிரிவிலும் அவர் போட்டியிட்டார்.

உலக கராத்தே போட்டி

2024-ஆம் ஆண்டு ஆசியான் பல்கலைக்கழக விளையாட்டுகளில் (2024 ASEAN University Games) குமிட்டே −50 கிலோ; மற்றும் குழு குமிட்டே போட்டிகளில் வெண்கலப் பதக்கத்தை வென்றார். பின்னர் அவர் ஆசிய கராத்தே வெற்றிவாகைப் போட்டியில் (2024 Asian Karate Championships) பங்கேற்று குமிட்டே −50 கிலோ போட்டியில் வெண்கலப் பதக்கத்தை வென்றார்.

மே 2025-இல், ஆசிய கராத்தே வெற்றிவாகைப் போட்டியில் (2025 Asian Karate Championships) சியாமளாராணி போட்டியிட்டார். அதில் அவர் குமிட்டே −50 கிலோ போட்டியில் வெள்ளிப் பதக்கம் வென்றார். அந்தப் போட்டியில் அவர் குல்சன் அலிமர்தனோவா (Gulshan Alimardanova) என்பவரிடம் தோல்வியடைந்தார். 2025 நவம்பரில், அவர் உலக கராத்தே வெற்றிவாகைப் போட்டியில் (2025 World Karate Championships) போட்டியிட்டார். அந்தப் போட்டியில் அவர் குல்சன் அலிமர்தனோவா என்பவரிடம் தோல்வியடைந்தார்.

தென்கிழக்காசிய விளையாட்டுகளில் தங்கம்

2015 தென்கிழக்கு ஆசிய விளையாட்டுப் போட்டிகளில் (Karate at the 2025 SEA Games) சியாமளாராணி தன்னுடைய 27-ஆவது பிறந்தநாளில், பெண்களுக்கான குமிட்டே 50 கிலோ எடைப் பிரிவில் தங்கப் பதக்கம் வென்றார்.

மேலும் காண்க
 சியாமளாராணி சந்திரன் படங்கள்

மேற்கோள்

வெளி இணைப்புகள்
 காணொளி - 2025 'சி' விளையாட்டுப் போட்டி; கராத்தே அரங்கில் இரு தங்கம்

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசிய விளையாட்டு வீரர்கள்
பகுப்பு:தமிழ்ப் பெண் விளையாட்டு வீரர்கள்
பகுப்பு:மலேசியத் தடகள விளையாட்டு வீரர்கள்
பகுப்பு:மலேசியத் தமிழ்ப் பெண்கள்
பகுப்பு:சிலாங்கூர் மக்கள்